Хра злоу ахҭысқәа - иалкаау аполитикатә, асоциалтә, акультуратә хҭысқәа. Ҳара урҭ ҳрылацәажәоит, ахәшьара аҳҭоит, алкаа рзыҟаҳҵоит.
Иҳаҩсыз уахыки-ҽнаки рыла акоронавирустә чымазара амазааразы агәаҭара иахысит 51-ҩык ауааԥсыра, аҿкы уаҩы идбаламызт.
Амҽыша лаҵара 31 рзы гәыԥҩык аинтеллигенциа ахаҭарнакцәа раԥшьгарала Аҟәатәи ашьхаҿы имҩаԥысуеит ахҵәара ду иақәшәаз ҳауаажәлар рыԥсҿыхразы аныҳәара. Абри аныҳәара аидеиа шцәырҵыз, изызцәырҵыз, насгьы иадгылаз ртәы еилылкааит афольклорист, Sputnik аколумнист Есма Ҭодуа.
Аԥсны Жәлар реизарахь алхрақәа мҩаԥысуеит рашәара 12 рзы аокругқәа ԥшьба рҿы: Кындыӷтәи, Гәдоуҭатәи, Бзыԥтәи, Оҭҳаратәи.